Visit Site
Recommended byColombia
స్కాట్లాండ్ బౌలర్లు అద్భుతంగా రాణించడంతో తొలుత బ్యాటింగ్ చేసిన విండీస్ జట్టు 48.4 ఓవర్లలో 198 పరుగులకు ఆలౌట్ అయింది. విధ్వంసకర బ్యాట్స్‌మన్ క్రిస్ గేల్‌ను ఇన్నింగ్స్ తొలి బంతికే ఔట్ చేసింది స్కాట్లాండ్ టీమ్. లూయిస్ (66 పరుగులు) ఒంటరి పోరు చేయడంతో రాణించడంతో ఆ జట్టు గౌరవప్రదమైన స్కోరు సాధించింది.
అనంతరం బ్యాటింగ్‌కు దిగిన స్కాట్లాండ్ టీమ్ ఎదరుదెబ్బలు తగిలినా.. దాటిగానే ఛేజింగ్ కొనసాగించింది. అయితే.. 35.2 ఓవర్ల సమయంలో వర్షం రూపంలో వారికి అడ్డంకి ఎదురైంది. ఆ సమయంలో 5 వికెట్ల నష్టానికి స్కాట్లాండ్ జట్టు 125 పరుగులు చేసింది. ఇదే సమయానికి వెస్టిండీస్ జట్టు చేసిన పరుగులు కూడా అంతే కావడం గమనార్హం.
ఆ తర్వాత ఆట కొనసాగకపోవడం, క్వాలిఫయ్యర్ మ్యాచ్‌లకు రిజర్వ్ డే కూడా లేకపోవడంతో అంపైర్లు ‘డక్‌వర్త్ లూయిస్’ పద్ధతి ద్వారా ఫలితం నిర్ణయించారు. విండీస్ 5 పరుగుల తేడాతో విజయం సాధించినట్లు ప్రకటించారు. 35.2 ఓవర్లకి ఇరు జట్లూ సమాన పరుగులే చేసినా.. ఎక్కువ వికెట్లు కోల్పోవడం స్కాట్లాండ్ జట్టుకు ప్రతికూలంగా మారింది.
ఓ వివాదాస్పద ఎల్‌బీ నిర్ణయం కూడా స్కాట్లాండ్ ఓటమికి కారణమైంది. విండీస్ స్పిన్నర్ ఆష్లీ నర్స్ వికెట్ల ముందు దొరికిపోయినా అంపైర్ ఔట్ ఇవ్వలేదు. క్వాలిఫయ్యర్ మ్యాచ్‌లలో డీఆర్‌ఎస్ విధానం లేకపోవడంతో విండీస్‌కు కలిసొచ్చింది. ఆ తర్వాత అతడు 33 పరుగులు చేసి జట్టు విజయంలో కీలక పాత్ర పోషించాడు.
మ్యాచ్‌కి ముందు విండీస్‌ 4, స్కాట్లాండ్‌కు 5 పాయింట్లతో నిలిచాయి. జింబాబ్వే కూడా 5 పాయింట్లు ఉన్నాయి. ఈ మ్యాచ్‌లో విండీస్ ఓటమి పాలైతే.. ఖంగు తినేదే. కానీ, వర్షం రూపంలో ఆ జట్టుకు కలిసి రావడంతో 6 పాయింట్లతో ఏకంగా అగ్ర స్థానంలో నిలిచింది. గురువారం యూఏఈతో జరిగే మ్యాచ్‌లో జింబాబ్వే విజయం సాధిస్తే.. వరల్డ్ కప్ 2019కు అర్హత సాధించిన పదో జట్టుగా బెర్త్ ఖాయం చేసుకుంటుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.